L-Uffiċċju Meteoroloġiku ħareġ twissija ta' riħ qawwi u qal li r-riħ mill-Majjistral it-Tramuntana, li jdur mill-Punent Majjistru, se jkun qawwi fejn jaqbel tal-Gżejjer Maltin. Dan ir-riħ tal-Majjistral qed ilaħħaq sa Forza 7 imma jaf jibda jaqleb bilmod sa wara nofsinhar meta jibda jonqos sa Forza 5 għal 6. Din it-twissija jaf tiġġedded sa għada fejn huwa mistenni li jkun ħalbiet tax-xita bir-riħ. Intant, il-paġna 'Maltese Islands Weather' fuq Facebook spjegat li x-xita kontinwa u r-riħ qawwi ġejja minn sistema' ta' maltemp li qed tgħaddi minn fuq il-Gżejjer Maltin. "Ix-xita kontinwa tinbidel f'ħalbiet iżolati li jibdew jonqsu fil-frekwenza u intensita'," spjegat il-paġna. L-Erbgħa li għadda, l-Uffiċċju Meteoroloġiku stqarr li mhuwiex mistenni li Malta tintlaqat minn maltempata magħrufa bħala 'medicane'. Madanakollu, xorta nħarġet twissija oranġjo li eventwalment niżlet għal twissija safra. Aqra aktar: "Mhux maltempata fil-livell ta' urugan" – MET Office Għandek xi ritratti tal-maltemp jew tal-għargħar li tixtieq taqsam magħna? Ibagħtilna fuq info@newsbook.com.mt jew fuq il-paġni ta' Facebook tagħna Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_617c1b745f57c_rand.td-a-rec-img{text-align:left}.td_uid_3_617c1b745f57c_rand.td-a-rec-img img{margin:0 auto 0 0}